**ΑΝΑΚΟΙΝΩΣΗ**

Η Περιφέρεια Ηπείρου σύμφωνα με την Ανακοίνωση  με αριθμ. πρωτ. 121272/8008/07-08-2019 ΑΔΑ:65ΨΞ7Λ9-ΡΛΤ), ανακοινώνει τη σύναψη σύμβασης μίσθωσης έργου με συνολικά δύο (2) άτομα και συγκεκριμένα, ενός ΠΕ Μηχανικού και ενός ΠΕ Διοικητικού - Οικονομικού για την κάλυψη των αναγκών του συγχρηματοδοτούμενου προγράμματος INTERREG EUROPE με Τίτλο Έργου: APPROVE.

Οι ενδιαφερόμενοι καλούνται να μελετήσουν την Ανακοίνωση και τα Παραρτήματα, να συμπληρώσουν την αίτηση όπως αυτή επισυνάπτεται και να την υποβάλουν με τα αντίστοιχα δικαιολογητικά, στα γραφεία της υπηρεσίας μας στην ακόλουθη διεύθυνση: ΠΕΡΙΦΕΡΕΙΑ ΗΠΕΙΡΟΥ, ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ & ΕΣΩΤΕΡΙΚΗΣ ΛΕΙΤΟΥΡΓΙΑΣ , Δ/ΝΣΗ ΔΙΟΙΚΗΣΗΣ, ΤΜΗΜΑ ΠΡΟΣΩΠΙΚΟΥ, Πλατεία Πύρρου 1, Διοικητήριο – Τ.Κ. 45 221 (τηλ. επικοινωνίας: 26513-64236).

Η προθεσμία υποβολής των αιτήσεων είναι δέκα (10) ημέρες (υπολογιζόμενες ημερολογιακά) και αρχίζει από την επόμενη ημέρα της ανάρτησής της στο κατάστημα της υπηρεσίας μας, στο κατάστημα της έδρας της Περιφέρειας Ηπείρου και στην ιστοσελίδα της, ήτοι από 08 Αυγούστου 2019 έως και 19 Αυγούστου 2019.